text: Påsken er ikke lige så populær som julen
  02 april 2018 kl. 18.29
  En af kirkens største højtider er påsken. Men påsken er ikke lige så populær som julen, hvor der kommer mange i kirken. 
  For mange er påskeferien slut og der venter en arbejdsdag i morgen. Men kirken har ikke holdt ferielukket og præsterne har ikke haft fri.
  Selv om påsken er en stor højtid for kirken, så samler den ikke så mange af os på kirkebænkene, som julen gør. 
  - Det er mærkeligt, for på mange måder er det e  n endnu større fest, siger Marianne Christiansen, biskop i Haderslev Stift, og fortsætter:
  - Men jeg tror, det måske er fordi til jul er det det lille barn, der bliver født, og det er gaver og sådan noget, og solhverv med lysets komme. Og til påske er det død og lidelse, og opstandelse og et umuligt håb, - som er mere svært at forholde sig til.
  